**ԱՄՓՈՓԱԹԵՐԹ**

**«ՊԵՏՈՒԹՅԱՆ ԿԱՐԻՔՆԵՐԻ ԱՊԱՀՈՎՄԱՆ ՆՊԱՏԱԿՈՎ ՁԵՌՔ ԲԵՐՎՈՂ ԷՆԵՐԳԱՍՊԱՌՈՂ ԱՐՏԱԴՐԱՆՔՆԵՐԻ ԷՆԵՐԳԵՏԻԿ ԲՆՈՒԹԱԳՐԵՐԻ ՊԱՐՏԱԴԻՐ ՊԱՀԱՆՋՆԵՐՆ ՈՒ ԽՄԲԵՐԻ ՑԱՆԿԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը, գրության ամսաթիվը, գրության համարը** | **Առաջարկության բովանդակությունը** | **Եզրակացություն** | **Կատարված փոփոխությունը** |
|  | 1 | 2 | 3 | 4 |
| 1. | ՀՀ շրջակա միջավայրի նախարարություն  № 1/15.4/7185-2020  29.06.2020թ. | Դիտողություններ և առաջարկություններ չկան |  |  |
| 2. | ՀՀ էկոնոմիկայի նախարարություն  № 01/9060-2020  01.07.2020թ. | Նախագծի հավելվածի․   * 2-րդ պարբերությունը շարադրել հետևյալ խմբագրությամբ․ «Պետության կարիքների ապահովման նպատակով ձեռք բերվող էներգասպառող արտադրանքների էներգետիկ բնութագրերի պարտադիր պահանջները սահմանվում են հետևյալ սարքերի և սարքվածքների խմբերի համար․»՝ համապատասխանեցնելով պարբերության բովանդակությունը հավելվածի վերնագրին։ * 1-ին կետը շարադրել հետևյալ խմբագրությամբ․ «1․ Ընդհանուր լուսավորության սարքերի (սարքվածքների) և լամպերի խմբեր, որոնց էներգետիկ բնութագրերին ներկայացվող պահանջները տրված են աղյուսակ 1-ում»՝ հաշվի առնելով այն հանգամանքը, որ հավելվածի նշված կետի ա․ պարբերությունում սահմանված տերմինները և բ․ պարբերությունում, այն է՝ արտադրանքին (լուսավորման սարքերի (սարքվածքների) և լամպերի խմբերի) ներկայացվող պահանջները սահմանվում են տեխնիկական կանոնակարգերով, իսկ ներկայացված փաստաթղթով նախատեսվում է տվյալ արտադրանքի էներգետիկ բնութագրերին համապատասխանելու պահանջը։ * 1-ին կետի Աղյուսակ 1-ի վերնագիրը շարադրել հետևյալ խմբագրությամբ․ «Աղյուսակ 1․ ընդհանուր լուսավորության սարքերի (սարքվածքների) և լամպերի էներգետիկ բնութագրերին ներկայացվող պահանջներ»։ * 2-րդ կետի 1)-ին ենթակետի վերնագիրը հանել, իսկ 1-ին պարբերությունում «Սույն պահանջները տարածվում են պետական կարիքների համար ձեռք բերվող» բառերը փոխարինել «1). Սույն խմբում ներառված են սառեցման և/կամ տաքացման ռեժիմում մինչև 12 կՎտ սառեցման ռեժիմի անվանական հզորությամբ օդորակիչներ, բացառությամբ՝» բառերով։ * 2-րդ կետի 1)-ին ենթակետի ա. պարբերությունը հանել, իսկ բ․ պարբերությունը շարադրել հետևյալ խմբագրությամբ՝ «2). Մոնոսպլիտ օդորակիչների էներգետիկ բնութագրերին ներկայացվող պահանջները տրված են աղյուսակ 2-ում»։ * Աղյուսակ 2-ում վերնագիրը շարադրել հետևյալ բովանդակությամբ․ «Մոնոսպլիտ օդորակիչների էներգետիկ բնութագրերին ներկայացվող պահանջները», իսկ աղյուսակի «Խմբի անվանումը» սյունակում «Օդի լավորակման մոնոսպլիտ համակարգեր» բառերը փոխարինել «Մոնոսպլիտ օդորակիչներ» բառերով։ | * Ընդունվել է, խմբագրվել է: * Ընդունվել է, խմբագրվել է: * Ընդունվել է, խմբագրվել է: * Ընդունվել է, խմբագրվել է: * Ընդունվել է, խմբագրվել է: * Ընդունվել է, խմբագրվել է: | Նախագծում կատարվել են համապատասխան փոփոխություն­ներ, ինչպես նաև հանվել է «տերմիններ և արտահայտություն­ներ» կետը, քանի որ դրանք սահմանված են ԵԱՏՀ Խորհրդի կողմից 2019թ. օգոստոսի 8-ի № 114 որոշմամբ ընդուված «Էներգասպառող սարգավորում­ների էներգա­ադյունավետության պահանջների մասին» ТР ЕАЭС 048/2019 տեխնիկական կանոնա­կարգով: |
| 3. | ՀՀ արտակարգ իրավիճակների նախարարություն  № 01/01.4/3893-2020 26.06.2020թ. | Դիտողություններ և առաջարկություններ չկան |  |  |
| 4. | ՀՀ ֆինանսների նախարարություն  № 01/26-1/9632-2020  30.06.2020թ. | Ուսումնասիրելով «Պետության կարիքների ապահովման նպատակով ձեռք բերվող էներգասպառող արտադրանքների էներգետիկ բնութագրերի պարտադիր պահանջներն ու խմբերի ցանկը հաստատելու մասին» ՀՀ կառավարության որոշման նախագիծը՝ առաջարկում ենք նախագծի 2-րդ կետը հանել՝ հաշվի առնելով, որ նշված նախագիծը հաստատվելուց հետո սահմանված պահանջները կիրառելի կլինեն բոլոր պատվիրատուների համար: | Ընդունվել է, խմբագրվել է: | Նախագծում կատարվել են համապատասխան փոփոխություն­ներ: |
| 5. | ՀՀ առողջապահության նախարարություն  № ԱԹ/06.1/14760-2020  06.07.2020թ. | Դիտողություններ և առաջարկություններ չկան |  |  |
| 6. | ՀՀ քաղաքաշինության կոմիտե  № 01/14.2/4467-2020  26.06.2020թ. | Դիտողություններ և առաջարկություններ չկան |  |  |
| 7. | ՀՀ արդարադատության նախարարություն  № 01/27.1/15970-2020  31.07.2020թ | 1. «Պետության կարիքների ապահովման նպատակով ձեռք բերվող էներգասպառող արտադրանքների էներգետիկ բնութագրերի պարտադիր պահանջներն ու խմբերի ցանկը հաստատելու մասին»ՀՀ կառավարության որոշման նախագծի /այսուհետ՝ Նախագիծ/ վերնագրում և 1-ին կետում «ՀԱՍՏԱՏԵԼՈՒ» և «Հաստատել» բառերն անհրաժեշտ է փոխարինել համապատասխանաբար «ՍԱՀՄԱՆԵԼՈՒ» և «Սահմանել» բառերով՝ նկատի ունենալով «Էներգախնայողության և վերականգնվող էներգետիկայի մասին» Հայաստանի Հանրապետության օրենքի 8-րդ հոդվածի 3-րդ մասի պահանջը, որի համաձայն՝ Պետության կարիքների ապահովման նպատակով ձեռք բերվող էներգասպառող արտադրանքների խմբերի ցանկը, էներգետիկ բնութագրերի պարտադիր պահանջները ***սահմանում է*** Հայաստանի Հանրապետության կառավարությունը` «Գնումների մասին» Հայաստանի Հանրապետության օրենքի դրույթներին համապատասխան:  2. Նախագծով հաստատվող հավելվածի /այսուհետ՝ հավելված/ վերնագիրն անհրաժեշտ է շարադրել հետևյալ խմբագրությամբ.  «**Պարտադիր պահանջներ ու խմբերի ցանկ**  **պետության կարիքների ապահովման նպատակով ձեռքբերվող Էներգասպառող արտադրանքների էներգետիկ բնութագրերի**»:  3. Հավելվածի տեքստում առկա են չհամարակալված պարբերություններ, ինչը չի բխում «Նորմատիվ իրավական ակտերի մասին» ՀՀ օրենքի 14-րդ հոդվածի պահանջներից:  4. Հավելվածի 1-ին պարբերությունում «2-րդ Հոդվածի 1-ին կետի» բառերն անհրաժեշտ է փոխարինել «2-րդ հոդվածի 1-ին մասի 1-ին կետի» բառերով՝ հաշվի առնելով «Գնումների մասին» ՀՀ օրենքի 2-րդ հոդվածի և «Նորմատիվ իրավական ակտերի մասին» ՀՀ օրենքի14-րդ հոդվածի պահանջները:  5. Հավելվածի 2-րդ կետի 1-ին ենթակետի պարբերությունների համարակալումն անհրաժեշտ է համապատախանեցնել «Նորմատիվ իրավական ակտերի մասին» ՀՀ օրենքի 14-րդ հոդվածի պահանջներին:  6. Հավելվածի 2-րդ կետում անհրաժեշտ է գործածել «մոնոսպլիտ» բառի հայերեն համարժեք տարբերակը՝ նկատի ունենալով «Նորմատիվ իրավական ակտերի մասին» ՀՀ օրենքի 10-րդ հոդվածի 1-ին մասի պահանջները, որոնց համաձայն՝ իրավական ակտերը շարադրվում են պետական լեզվով՝ հայերենով: | 1.Ընդունվել է, խմբագրվել է:  2. Ընդունվել է, խմբագրվել է:  3. Ընդունվել է, խմբագրվել է:  4. Ընդունվել է, խմբագրվել է:  5. Ընդունվել է, խմբագրվել է:  6. Ընդունվել է, խմբագրվել է: | 6. Հաշվի առնելով, որ «մոնոսպլիտ» բառի հայերեն համարժեք տարբերակ գոյություն չունի՝ Նախագծում տրվել է նշված բառի ձևակերպումը՝ օգտագործելով նաև միջազգայնորեն ընդունված «մոնոսպլիտ» հասկացությունը: |
| 8. | Երևանի քաղաքապետարան  № 01/07-67494  21.07.2020թ | Դիտողություններ և առաջարկություններ չկան:  Միաժամանակ հայտնում եմ, որ անհրաժեշտություն է առաջացել ՀՀ-ում ստեղծել համապատասխան լուսատեխնիկական լաբորատորիա՝ էներգասպառող արտադրանքների էներգետիկ բնութագրերի համապատասխանությունը ստուգելու համար: | Ընդունվել է  ի գիտություն | 2019թ. սեպտեմբերին ՌԴ և ՄԱԿ-ի Զարգացման Ծրագրի աջակցությամբ «Էներգետիկայի գիտահետազոտա­կան ինստիտուտ» ՓԲԸ-ում բացվել է լուսատեխնիկական սարքավորումնե­րի փորձարկման ժամանակակից ֆոտոմետրիկ լաբորատորիա, որն այժմ գտնվում է հավատարմագրման փուլում: |
| 9. | ՀՀ վարչապետի աշխատակազմ  № 02/12.8/39397-2020  08.09.2020թ. | **Ֆինանսատնտեսագիտական վարչություն**  Առաջարկում ենք,  1. ՀՀ էկոնոմիկայի նախարարության հետ ևս մեկ անգամ քննարկել արդյո՞ք արդեն իսկ առկա չեն էներգասպառող արտադրանքների համար նախատեսված ստանդարտներ, որոնց առկա լինելու դեպքում քննարկվող որոշման նախագիծը կհամապատասխանեցվի այդ ստանդարտներին:  2. Ինչպես նաև, առաջարկում ենք քննարկման առարկա դարձնել, արդյո՞ք պետության կարիքների ապահովման նպատակով ձեռք բերվող էներգասպառող արտադրանքների ցանկում բավարար է ներառել բացառապես 2 խումբ սարքեր և սարքվածքներ (1. ընդհանուր լուսավորության սարքեր և լամպեր և 2. կենցաղային օդորակիչներ), և չկա արդյո՞ք այլ սարքերի և սարքվածքների կարիք/պահանջ:  **Իրավաբանան վարչություն**  1. Նախագծի ընդունումը բխում է «Էներգախնայողության և վերականգնվող էներգետիկայի մասին» օրենքի (այսուհետ՝ Օրենք) 8-րդ հոդվածի 3-րդ մասի պահանջից, որի համաձայն՝ պետության կարիքների ապահովման նպատակով ձեռք բերվող էներգասպառող արտադրանքները պետք է ապահովեն էներգաարդյունավետության սահմանված պահանջները: Այդ արտադրանքների խմբերի ցանկը, էներգետիկ բնութագրերի պարտադիր պահանջները սահմանում է ՀՀ կառավարությունը՝ «Գնումների մասին» ՀՀ օրենքի դրույթներին համապատասխան:  Միաժամանակ Օրենքի նույն 8-րդ հոդվածի 1-ին մասի համաձայն՝ էներգասպառող սարքերի և սարքվածքների էներգաարդյունավետության պահանջները, պիտակավորման կարգը և պիտակի ձևը սահմանվում են ՀՀ կառավարության որոշմամբ:  Բացի այդ, ամփոփաթերթի 2-րդ կետով նախագծում կատարված փոփոխությունը հիմնավորվում է ԵԱՏՀ Խորհրդի կողմից 2019թ. օգոստոսի 8-ի № 114 որոշմամբ ընդունված «Էներգասպառող սարգավորումների էներգա-ադյունավետության պահանջների մասին» ТР ЕАЭС 048/2019 տեխնիկական կանոնա-կարգով:  Գտնում ենք, որ քննարկվող նախագծով սահմանված էներգասպառող արտադրանքները պետք է բավարարեն Օրենքի 1-ին մասով սահմանված էներգաարդյունավետության պահանջներին, որպիսին սահմանված չլինելու դեպքում (իրավական աղբյուրներում չի գտնվել) դժվար կլինի դատողություններ անել տվյալ սարքերի էներգաարդյունավետության որակների վերաբերյալ: Իսկ նման պահանջների ԵԱՏՀ Խորհրդի կողմից սահմանված լինելու դեպքում լրացուցիչ պարզաբանման անհրաժեշտություն ունի այն հարցը, թե տվյալ կանոնակարգը երբ և ինչ ընթացակարգով է գործողության մեջ դրվել կամ հրապարակվել (իրավական աղբյուրներում չի գտնվել):  2. Միաժամանակ նախագծի հավելվածի 1-ին կետի սահմանումը, կարծում ենք, ավելորդ է, քանի որ «Գնումների մասին» օրենքով արդեն իսկ սահմանված են պատվիրատուները: | 1. Ընդունվել է  ի գիտություն  2. Ընդունվել է  ի գիտություն  1. Ընդունվել է  ի գիտություն  2. Ընդունվել է | Նշենք որ ՀՀ-ում գործողության մեջ դրված ստանդարտներով սահմանված չափորոշիչների կիրառումը իրականացվում է կամավորության սկզբունքով: Այնինչ սույն որոշման նախագծով սահմանվող էներգասպառող սարքերի էներգետիկ բնութագրերի պահանջները պարտադիր կիրառման են: Նշենք նաև, որ սույն որոշման նախագծով ներկայացված էներգետիկ բնութագրերի պահանջներին համարժեք և ՀՀ –ում գործողության մեջ դրված ստանդարտերի առկայության վերաբերյալ տեղեկատվություն չունենք: Իսկ ընդանրական (այդ թվում Որոշման նախագծով ներկայացված) չափորոշիչներ պարունակող ստանդարտների պարտադիր դարձնելը խնդիրներ կարող է առաջացնել փորձարկման լաբարատորիաների կարողությունների առկայության մասով:  Էներգաարդյունավետ պետական գնումների համակարգում ընդգրկվելիք սարքավորումների ցանկը ներկայացնելու նպատակով վերլուծվել են ՀՀ պետական գնումների մասնակիցների 2018թ. գնումների պլանները: Իրականացված վերլուծության ընթացքում ուսումնասիրվել են օդորակիչների, ներքին լուսավորության լամպերի, արտաքին լուսավորության լամպերի, Էլեկտրական ասինխրոն շարժիչների, անհատական ջեռուցման և տաք ջրամատակարարման համար կիրառվող գազային և էլեկտրական սարքավորումների, ջրի պոմպերի գնման արժեքները, քանակները և տեխնիկական ցուցանիշները: Վերլուծության արդյունքում փաստվել է, որ ուսումնասիրված էներգասպառող սարքերից և սարքավորումներից ձեռք բերման առավել մեծ ծավալներ ունեն տարբեր տիպի լուսավորության սարքերն ու լուսատուները և օդորակիչները։ Մնացած էներգասպառող սարքերն ու սարքավորումները ձեռք բերման լայն ծավալներ չունեն:  Այլ էներգասպառող սարքերի և սարքավորումների ներառումը նախատեսվում է իրականացնել հետագայում՝ պետական գնումների համակարգում դրանց պահանջարկի, շուկայի և տեխնոլոգիաների զարգացումների, ինչպես նաև էներգաարդյունավետության դասերի և ցուցանիշների սահմանման միջազգային լավագույն գործելակերպերի վերլուծության արդյունքում։  1.Նշենք, որ Օրենքի նախագծի 8-րդ հոդվածի 1-ին մասով նախատեսված էներգասպառող սարքերի և սարքվածքների էներգաարդյունավետության, պիտակավորման կարգի և պիտակի ձևի վերաբերյալ նվազագույն պահանջները սահմանմանվել են ԵԱՏՀ Խորհրդի կողմից 2019թ. օգոստոսի 8-ի № 114 որոշմամբ ընդուված «Էներգասպառող սարգավորումների էներգա-ադյունավետության պահանջների մասին» ТР ЕАЭС 048/2019 տեխնիկական կանոնակարգով (այսուհետ՝ ՏԿ): ՏԿ-ով սահմանվել են թվով 18 անվանախումբ սարքերի և սարքավորանքների համար էներգաարդյունավետության, պիտակավորման, մակնշման շուկայահանման և այլ պահանջներ:  Հարկ է նշել, որ «Նորմատիվ իրավական ակտերի մասին» ՀՀ օրենքի 24-րդ հոդվածի պահանջների համաձայն ԵԱՏՀ կողմից ընդունված իրավական ակտերը ՀՀ կառավարությունն իր նորմատիվ իրավական ակտով պետք է դնի գործողության մեջ, ինչ դեռևս իրականացված չէ: Ներկայումս Covid-19 –ով պայմանավորված ԵԱՏՄ անդամ պետություններում քննարկվում է ՏԿ-ի ուժի մեջ մտնելու ժամկետը մեկ տարով հետաձգելու հարցը՝ մինչև 2022թ. սեպտեմբեր ամիս, ինչը չի բխում էներգաարդյունավետ գնումների գործիքակազմի ներդրման շահերից:  Ինչ վերաբերում է Օրենքի նախագծի 8-րդ հոդված 3-րդ մասի պահնջներին, ապա այն վերաբերում է պետական միջոցների շրջանակներում ձեռքբերվող էներգասպառող սարքավորումներին և ներկայացված Նախագծով սահմանվելու է էներգետիկ բնութագրերի թվային ցուցանիշներ պարունակող պահանջները, հետագայում՝ ՏԿ-ի ուժի մեջ մտնելուց հետո, էներգետիկ պիտակավորման փաթեթում ընդգրկված սարքերի ու սարքավորումների համար պետական գնումների էներգաարդյունավետության պահանջները նախատեսվում է համապատասխանեցնել ՝ սկզբնական փուլում էներգաարդյունավետության երկու առավել բարձր դասի, հետագայում՝ էներգաարդյունավետության առավելագույն դասին:    Միևնույն ժամանակ «Էներգետիկայի գիտահետազոտական ինստիտուտ» ՓԲԸ-ում 2019թ.-ից գործում է լուսատեխնիկական սարքավորումների փորձարկման ժամանակակից ֆոտոմետրիկ լաբորատորիա, որն այժմ գտնվում է հավատարմագրման փուլում և անհրաժեշտության դեպքում այն հնարավորություններ ունի իրականացնելու համապատասխանության գնահատման գործընթաց:  Հիշեցնենք, որ սույն կարգավորման ներդնումը բխում է CEPA-ի շրջանակներում մոտարկվող պարատավորություններից, ինչպես նաև ՀՀ կառավարության 2019-2023թթ. գործունեության միջոցառումների ծրագրից, իսկ ֆինանսական արդյունքները ներկայացված են Նախագծի հիմնավորման մեջ:  2.Նախագծում իրականացվել է առաջարկվող փոփոխությունները: |